**LIETUVOS RESPUBLIKOS SVEIKATOS APSAUGOS MINISTRAS**



**Į S A K Y M A S**

**DĖL SVEIKATOS APSAUGOS MINISTRO 2000 05 31 ĮSAKYMO NR. 301 „DĖL PROFILAKTINIŲ SVEIKATOS TIKRINIMŲ SVEIKATOS PRIEŽIŪROS ĮSTAIGOSE“ DALINIO SUSTABDYMO IR PAKEITIMO**

2000 m. birželio 21 d. Nr. 342

Vilnius

1. Laikinai, iki bus priimtas Privalomojo sveikatos draudimo tarybos sprendimas, sustabdau sveikatos apsaugos ministro 2000 05 31 įsakymo Nr. 301 „Dėl profilaktinių sveikatos tikrinimų sveikatos priežiūros įstaigose“ punktų galiojimą:

1.1. įsakymo 1.1 papunkčiu patvirtinto 1 priedo 2 punktą;

1.2. įsakymo 1.18 papunkčiu patvirtinto 18 priedo „Profilaktinių sveikatos tikrinimų kainos“ 2 skyrių „Profilaktinių sveikatos tikrinimų, apmokamų iš Privalomojo sveikatos draudimo fondo biudžeto, kainos“.

2. Iš dalies keičiu 1.7 papunkčiu patvirtinto 7 priedo „Vairuotojų sveikatos tikrinimas“ II skyriaus „Transporto priemonių vairuotojų sveikatos tikrinimo mastas ir periodiškumas“ 1 lentelės 2 punkto skiltį „Tikrinimo periodiškumas“ ir vietoj žodžių „1 kartą per metus“ įrašau „1 kartą per 2 metus“.

3. Laikau netekusiu galios Sveikatos apsaugos ministerijos 1995 10 19 įsakymą Nr. 561 „Dėl Sveikatos apsaugos ministerijos 1992 04 21 įsakymo Nr. 144 „Dėl gyventojų sveikatos tikrinimo tvarkos“ 7 priedo pakeitimo“ (Žin., 1996, Nr. [13-348](https://www.e-tar.lt/portal/lt/legalAct/TAR.707E731E6674)).

4. Įsakymo vykdymo kontrolę pavedu viceministrei R. Vaitkienei.

SVEIKATOS APSAUGOS MINISTRAS RAIMUNDAS ALEKNA